ઓગણીસમી અને વીસમી સદીના ચિંતકો, સમાજસુધારકો અને સ્વતંત્રતાના ચળવળકારો માટે પણ ગીતાનો કર્મયોગ હાથવગી જડીબુટ્ટી સાબિત થયો છે ત્યારે એકવીસમી સદીમાં ત્રાસવાદ, પર્યાવરણનો હ્રાસ, ભ્રષ્ટાચાર અને નૈતિક અધ:પતન જેવા અનેક પડકારોને ભરી પીવા માટે યોગેશ્વર શ્રી કૃષ્ણ ફરી આપણી પીઠ થાબડી રહ્યા છે, "હે માનવ, ઊઠ, ઊભો થા; ખંખેર આળસ; જડમૂળથી ઉખાડીને ફેંકી દે તન-મનની નિર્બળતા; સત્ય અને ન્યાયની વેદી પર શૌર્યનું ગાંડીવ ધારણ કરીને શાશ્વત આર્ય મૂલ્યોનો વિશ્વવિજય કર!"